Ατζέντα: 1η Συνάντηση της Ομάδας Εργασίας ‘‘Υποδομές Φόρτισης’’

# 1. Καθυστερήσεις και Πολυπλοκότητα στις Διαδικασίες Σύνδεσης Φορτιστών

Η διαδικασία αδειοδότησης και σύνδεσης φορτιστών παραμένει γραφειοκρατικά απαιτητική. Η ηλεκτρονική πλατφόρμα του ΔΕΔΔΗΕ χαρακτηρίζεται από γραμμική, μη-δυναμική ροή, χωρίς αυτοματοποιημένο έλεγχο ή παρακολούθηση σε πραγματικό χρόνο.

## Προτεινόμενες Λύσεις:

• Δημιουργία ενιαίου ψηφιακού κόμβου ('one-stop-shop') για άδειες εγκατάστασης φορτιστών. Υποστήριξη μεσω των έξυπνων μετρητών.
• Δυνατότητα παρακολούθησης (tracking) της πορείας κάθε αιτήματος.
• Αυτοματοποιημένη έγκριση μετά από παρέλευση 15 ημερών.

# 2. Έλλειψη Ενιαίας Στρατηγικής και Συντονισμού

Η ανάπτυξη υποδομών φόρτισης στερείται συντονισμένου εθνικού σχεδιασμού, με αποτέλεσμα επενδύσεις που δε βασίζονται σε πραγματικά δεδομένα ή προτεραιότητες δικτύου.

## Προτεινόμενες Λύσεις:

• Εκπόνηση Εθνικού Σχεδίου Υποδομών Ηλεκτροκίνησης με γεωγραφικούς στόχους.
• Δημιουργία διαλειτουργικών ψηφιακών βάσεων δεδομένων. Κεντρικοποιήση της διαχείρισης αιτημάτων και όχι κατακερματισμός στις εκάστοτε περιφέρειες του ΔΕΔΔΗΕ
• Δημοσίευση χαρτών MV/LV ανά περιοχή. Προτεραιότητα σε δημιουργία hub φόρτισης με διαθεσιμότητα αντίστοιχη στο τοπικό δίκτυο.
• Θέσπιση μόνιμων μηχανισμών συνεργασίας ΔΕΔΔΗΕ – ΥΠΕΝ – ΟΤΑ.

# 3. Νομικά και Κανονιστικά Εμπόδια

Η απαίτηση μερικής ΥΔΕ βλ. μόνο αν είναι ενεργή η ολική, και τυχόν επιμέρους άδειες της εγκατάστασης, οδηγεί σε καθυστερήσεις και περιττά διοικητικά βάρη. Δεν υπάρχουν fast-track μηχανισμοί για μικρής ισχύος φορτιστές.

## Προτεινόμενες Λύσεις:

• Θεσμοθέτηση μερικής ΥΔΕ για φορτιστές έως 22kW.
• Ψηφιακή δήλωση εγκατάστασης από πιστοποιημένο τεχνικό. Χρήση των στοιχείων taxis net με σύνδεση ΑΠ χρήστη και ΥΔΕ εγκατάστασης.
• Αυτοματοποιημένη ενεργοποίηση νέας παροχής εντός 15 ημερών όταν πληρούνται τεχνικές προδιαγραφές ή εγγυημένος έλεγχος εγκατάστασης από εργολάβο του ΔΕΔΔΗΕ.

# 4. Οικονομικές Προκλήσεις και Χρηματοδότηση

Το κόστος εγκατάστασης (AC: 2.000–6.000€, DC: 30.000–80.000€) αποτρέπει επενδύσεις ειδικά σε μη εμπορικά σημεία. Οι υφιστάμενες επιδοτήσεις είναι περιορισμένες και ανεπαρκείς. Κυρίως για επενδύσεις ΣΦΗΟ σε συνεργασία με ΟΤΑ και ΔΕΔΔΗΕ.

## Προτεινόμενες Λύσεις:

• Επέκταση και αύξηση προϋπολογισμού προγραμμάτων επιδότησης.
• Ενίσχυση λειτουργικών εξόδων για τα πρώτα 2 έτη.
• Φορολογικά κίνητρα για ΦΕΥΦΗΟ και εγκαταστάσεις σε δυσπρόσιτες περιοχές.
• Αξιοποίηση ΕΣΠΑ & Ταμείου Ανάκαμψης με ταχύ μηχανισμό αξιολόγησης.

# 5. Τεχνικές Προδιαγραφές και Ασφάλεια

Η μη υποχρεωτική εφαρμογή smart charging και τηλεμετρίας υποβαθμίζει την ασφάλεια του δικτύου. Υπάρχουν κενά στην εφαρμογή τεχνικών ελέγχων και στην πρόληψη βλαβών.

## Προτεινόμενες Λύσεις:

• Υποχρεωτική συμμόρφωση με IEC 61851 και EN πρότυπα. Μέτρα πυροπροστασίας. Πιστοποιήσεις εγκαταστάσεων μέσω των αρμόδιων φορέων.
• Smart load management για φορτιστές >22kW.
• Online τηλεμετρία προς ΔΕΔΔΗΕ για συνεχή έλεγχο λειτουργίας και προληπτική συντήρηση μέσω των έξυπνων μετρητών στα σημεία φόρτισης.

**Προτάσεις προς ΔΕΔΔΗΕ για την Επιτάχυνση της Ηλεκτροκίνησης και τον Εκσυγχρονισμό Διαδικασιών**

**1. Ψηφιοποίηση Διαχείρισης Αιτημάτων μέσω Κεντρικού CRM για CPOs**

Προτείνεται η ανάπτυξη κεντρικού πληροφοριακού συστήματος (CRM) αποκλειστικά για τους Φορείς Εκμετάλλευσης Υποδομών Φόρτισης (CPOs). Το σύστημα θα περιλαμβάνει:

* **Εξατομικευμένη πρόσβαση** για κάθε CPO με μοναδικούς κωδικούς.
* **Άμεση παρακολούθηση** αιτημάτων σύνδεσης σε πραγματικό χρόνο, χωρίς παρεμβολή προσωπικού του ΔΕΔΔΗΕ.
* **Αυτοματοποιημένες ειδοποιήσεις** για κάθε στάδιο επεξεργασίας (εκκρεμότητες, αποδοχές, παρατηρήσεις).
* **Ενσωμάτωση και αποστολή προσφορών** μέσω συστήματος, μαζί με το συνοδευτικό σκαρίφημα.

**Βελτίωση Σκαριφήματος:** Το template της προσφοράς απαιτεί αναθεώρηση, ώστε να παρέχει:

* Ακριβή τοποθέτηση της νέας παροχής μέσω συντεταγμένων GPS ή GIS layers.
* Ανάλυση των τεχνικών απαιτήσεων και ενδεχόμενων αναβαθμίσεων στο τοπικό δίκτυο.
* Αναφορά στις υφιστάμενες διαθέσιμες ισχύς και χρόνους παράδοσης.

**2. Απλοποίηση Ροής Πληροφόρησης και Διοικητικής Εμπλοκής**

Προτείνεται ο **επανακαθορισμός της διοικητικής εμπλοκής της Πολεοδομίας** στις αιτήσεις ηλεκτροκίνησης:

* Ο φάκελος του κτιρίου (ΚΕΔΕ) να λειτουργεί επικουρικά και όχι ως εμπόδιο.
* Η αρμοδιότητα **πρωτογενούς επικοινωνίας** να μετατεθεί στον ΔΕΔΔΗΕ.
* Ο ΔΕΔΔΗΕ να είναι υπεύθυνος για την υποβολή ή διαβίβαση των τεχνικών εγγράφων (μερική ΥΔΕ, σχεδιαγράμματα) προς Πολεοδομία.
* Αυτή η προσέγγιση διασφαλίζει **λιγότερες εμπλοκές για τους επενδυτές**, και **ταχύτερη απόκριση** από τις δημόσιες υπηρεσίες.

**3. Δημιουργία Διαδραστικού Χάρτη Φορτίου - Portal Ενημέρωσης Διαθεσιμότητας**

Η έλλειψη πληροφόρησης για τη διαθεσιμότητα ισχύος αποτελεί σοβαρό εμπόδιο στις επενδυτικές αποφάσεις.

Προτείνεται η δημιουργία **διαδραστικού portal χάρτη** στα πρότυπα του τηλεπικοινωνιακού “local loop”:

* Οι CPOs θα εισάγουν τη θέση ενδιαφέροντος ή τον **Αριθμό Παροχής (ΑΠ)**.
* Το σύστημα θα εμφανίζει **μήνυμα διαθεσιμότητας ισχύος** ή εναλλακτικά:
	+ τη διαθέσιμη γραμμή φορτίου (π.χ. «διαθέσιμη έως 30 kW»),
	+ τις απαιτούμενες αναβαθμίσεις (αν υπάρχουν),
	+ και εκτιμώμενο χρόνο σύνδεσης.

4.**Πιστοποιήσεις εγκαταστατών.**

Το πλαίσιο πάνω το οποίο οι CPO ή όποιος ενδιαφερόμενος προχωρεί σε εγκαταστάσεις AC/DC/HPC, προτείνεται να έχει πιστοποιηθεί από φορέα κατάλληλο τέτοιο , ώστε να πληροί τα standards μιας τέτοιου επιπέδου εγκατάστασης.